20 dies hàbils a comptar de l'endemà de la publicació de la convocatòria al DOGC, és a dir, del 29 de gener al 25 de febrer de 2020, tots dos inclosos.
Les dades personals, domicili, telèfon i adreça de correu electrònic declarades per la persona participant en la sol·licitud es consideren com les úniques vàlides als efectes de notificacions.
En la mateixa sol·licitud, les persones aspirants declaren, responsablement, que són certes les dades que hi consignen, que compleixen tots els requisits i les condicions per poder participar a la convocatòria, i que ho mantindran així durant tot el procés.
És responsabilitat exclusiva de les persones participants la veracitat de les dades que hagin declarat en la sol·licitud de participació, així com la corresponent comunicació a l'òrgan convocant de qualsevol canvi en aquestes dades.
Per tant, qui incorri en inexactituds o falsedats podrà ser exclòs de la convocatòria en qualsevol moment.
En aquest sentit, quan es faci pública la resolució del director general d'Administració de Seguretat, relativa a les persones que hagin resultat aptes i no aptes a les proves, les persones que resultin aptes disposaran d'un termini de 3 mesos, a comptar de l'endemà de la data de publicació de la resolució, per presentar la sol·licitud d'expedició del carnet i distintiu professionals de personal de control d'accés i fer el pagament de la taxa corresponent.
Aquests requisits s'han de complir el darrer dia del termini de presentació de sol·licituds i s'han de mantenir durant tot el procés.
26,55€ (bonificació del 10% de la taxa per sol·licitud de participació i pagament telemàtics)
El pagament de la taxa d'inscripció es pot fer per qualsevol dels mitjans que s'especifiquen a continuació:
El pagament de la taxa d'inscripció s'abonarà a través dels caixers automàtics de qualsevol oficina de l'entitat col·laboradora Caixabank, SA, escanejant el codi de barres de la sol·licitud i indicant les dades següents: NIF/NIE o passaport, nom i cognoms.
El resguard del pagament s'ha d'adjuntar a la sol·licitud de participació.
El pagament de la taxa s'ha de fer dins el termini de presentació de sol·licituds de participació.
El pagament de la taxa a l'entitat bancària no substitueix el tràmit de presentació de la sol·licitud en el termini i la forma escaients.
La manca de pagament o el pagament incomplet de la taxa d'inscripció, comporten l'exclusió de la persona participant de la convocatòria.
No és procedent la devolució de la taxa d'inscripció en els supòsits d'exclusió de la convocatòria per una causa imputable a la persona participant.
Consulteu les bases i els annexos de la convocatòria.
En cas que no pugueu fer el tràmit per una incidència en el sistema, torneu a provar-ho més tard.
Pels mitjans que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.
En el cas que s'opti per presentar la sol·licitud en una oficina de Correus, s'ha de fer en sobre obert per tal que la sol·licitud sigui datada i segellada pel funcionari de Correus abans de ser certificada.
Si disposeu de certificat digital es pot consultar l'estat del tràmit a la secció La meva carpeta.
Si no disposeu de certificat digital es pot consultar l'estat del tràmit a l' Estat de les meves gestions.
Llista de participants admesos i exclosos
El director general d'Administració de Seguretat, mitjançant resolució, declararà aprovada la llista provisional de persones participants admeses i excloses de la convocatòria, amb indicació dels motius d'exclusió.
La resolució i la llista esmentades es publicaran a l'e-Tauler de la Generalitat de Catalunya i als taulers d'anuncis de la Sub-direcció General d'Espectacles Públics i Activitats Recreatives i dels Serveis Territorials del Joc i d'Espectacles, indicats a l'apartat "Punts de tramitació".
A partir de l'endemà de la publicació de la llista provisional, les persones participants disposaran d'un termini de 10 dies hàbils per presentar al·legacions adreçades a esmenar els defectes imputables a elles, o acreditar la documentació que se sol·licita, o esmenar els defectes de la seva sol·licitud inicial.
Si les persones participants no esmenen dins d'aquest termini el defecte imputable a elles que hagi motivat la seva exclusió, es considerarà que desisteixen de la seva petició i s'arxivarà la seva sol·licitud sense cap altre tràmit.
En qualsevol cas, les persones participants han de comprovar fefaentment no només que no figuren a la llista de persones excloses, sinó que els seus noms figuren a la llista de persones admeses.
Examinades les al·legacions es faran públiques, mitjançant resolució del director general d'Administració de Seguretat, a l'e-Tauler de la Generalitat de Catalunya i als taulers d'anuncis de la Sub-direcció General d'Espectacles Públics i Activitats Recreatives i dels Serveis Territorials del Joc i d'Espectacles, indicats a l'apartat "Punts de tramitació", les llistes definitives de persones participants admeses i excloses a la convocatòria i els motius d'exclusió.
Amb aquesta publicació es considerarà realitzada la notificació oportuna a les persones interessades.
Els errors materials, de fet i aritmètics es poden esmenar en qualsevol moment.
Les proves es realitzaran a l'Institut de Seguretat Pública de Catalunya, carretera C-17, Barcelona-Ripoll, km. 13,5, del municipi de Mollet del Vallès.
La data i l'hora s'especificaran en la resolució per la qual es faci pública la llista definitiva de les persones admeses i excloses del procediment.
Les proves es faran a partir dels dos mesos comptadors des de la publicació de la Resolució de la convocatòria.
Llista de participants aptes i no aptes a les proves
En el termini màxim de 2 mesos, a comptar de la data de realització de les proves, mitjançant una resolució del director general d'Administració de Seguretat, es farà pública la llista de les persones que hagin resultat aptes i no aptes a les proves esmentades, es faran públiques a l'e-Tauler de la Generalitat de Catalunya i als taulers d'anuncis de la Sub-direcció General d'Espectacles Públics i Activitats Recreatives i dels Serveis Territorials del Joc i d'Espectacles, indicats a l'apartat "Punts de tramitació".
Carnet i distintiu de personal de control d'accés
Les persones que resultin aptes disposaran d'un termini de 3 mesos, a comptar de l'endemà de la data de publicació de la llista, per presentar la sol·licitud d'expedició del carnet i distintiu professionals de personal de control d'accés i fer el pagament de la taxa corresponent.